Diari Oficial de la Generalitat Valenciana


Sumari del DOGV 5486, del 10-04-2007 (2007/2677)

ACORD de 30 de gener de 2007, de la Comissió Territorial d'Urbanisme de Castelló, relatiu a la modificació puntual número 1 de les normes subsidiàries de planejament de les Coves de Vinromà.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5486

Data del DOGV
:   10-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2677


Data del document
:   30-01-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Coves de Vinromà, les
    * pla d'urbanisme

Vist l'expedient relatiu a la modificació puntual número 1 de les normes subsidiàries de planejament de les Coves de Vinromà, i de conformitat amb els següents   
Antecedents  
1. L'Ajuntament de les Coves de Vinromà va acordar el 28 de juliol del 2006 exposar al públic la modificació, la qual cosa es va dur a terme mitjançant anuncis publicats en el periòdic Mediterráneo de 27 d'octubre del 2006 i en el Diari Oficial de la Comunitat Valenciana de 4 de setembre del 2006. Transcorregut el període d'informació al públic, durant el qual no es va formular cap al·legació, el Ple va aprovar provisionalment la modificació en sessió de 21 de desembre del 2006.  
2. El projecte consta de memòria i plànols.   
3. L'objecte de la modificació és corregir un error gràfic advertit en els plànols d'ordenació de l'homologació parcial de les normes subsidiàries de planejament de les Coves de Vinromà, això en relació amb una parcel·la situada en la mateixa illa de l'Ajuntament. Per error, tota l'illa es va qualificar com d'ús dotacional administratiu, quan en l'illa hi ha una parcel·la residencial que en cap cas es va pretendre alterar. L'error es resol atribuint a aquesta parcel·la privada l'ordenança residencial Z-0 pròpia de l'entorn.  
Fonaments de dret  
1. Aquesta modificació puntual de les normes subsidiàries de planejament de les Coves de Vinromà s'ha tramitat després de l'entrada en vigor de la Llei 16/2006, de 30 de desembre, Urbanística Valenciana (d'ara en avant LUV), per la qual cosa ja li és aplicable la nova llei.  
2. La tramitació d'aquesta modificació puntual de les normes subsidiàries de planejament de les Coves de Vinromà ha sigut correcta, de conformitat amb el que estableix l'article 94.1 i 64 de la LUV. La documentació està completa, en compliment del que disposen l'article 64 i concordants de la LUV.  
3. L'article 36.3 de la LUV estableix que "la competència per a l'aprovació definitiva de l'ordenació estructural correspon a la Generalitat". D'altra banda, l'article 37.2 de la LUV disposa que "les decisions sobre l'ordenació detallada corresponen al municipi", i afegeix després que "la competència per a l'aprovació definitiva dels plans que només es referisquen a l'ordenació detallada correspon a l'ajuntament". "L'article 37 de la LUV ha sigut desenvolupat per l'article 121 del Reglament d'ordenació i gestió urbanística i territorial, aprovat pel Decret 67/2006, de 19 de maig (d'ara en avant ROGTU), el qual, després d'assenyalar en l'apartat segon que "l'ordenació detallada pot ser establida, en sòl urbà, pels plans generals o per plans de reforma interior o estudis de detall, i en urbanitzable, mitjançant pla parcial", afig en el seu apartat tercer que "és competència municipal l'aprovació i modificació de l'ordenació detallada".  
Segons el que estableix l'article 36.1.j de la LUV, formen part de l'ordenació estructural les determinacions relatives "a la xarxa primària de reserva de dotacions". En el cas que ens ocupa, la qualificació de sòl dotacional administratiu de l'Ajuntament estava qualificada com d'element de la xarxa primària, per la qual cosa la correcció de l'error implica alteració de l'ordenació detallada, de manera que l'aprovació definitiva correspon a la Conselleria.  
4. L'objecte de la modificació és corregir un error material patit en el grafisme del plànol d'ordenació del sòl urbà de l'homologació de les normes subsidiàries de planejament de les Coves de Vinromà, en el qual, per error, es va qualificar com a sòl dotacional administratiu tota la illa ocupada per l'edifici de l'Ajuntament.  
En els termes en què es planeja, no hi ha obstacle a l'aprovació definitiva de la modificació.  
5. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb l'article 10.a del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Per raó de tot el que antecedeix, la Comissió Territorial d'Urbanisme de Castelló acorda:   
Aprovar definitivament la modificació puntual número 1 de les normes subsidiàries de planejament de les Coves de Vinromà.  
Contra aquest acord, que no posa fi a la via administrativa, pot interposar-se un recurs d'alçada, en el termini d'un mes, davant de la Secretaria Autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.  
Castelló de la Plana, 30 de gener de 2007.- El secretari de la Comissió Territorial d'Urbanisme: Fernando Renau Faubell.